বারুইপুরে ভয়াবহ কাণ্ড! আতঙ্কিত স্থানীয়রা

ওয়েব ডেস্ক : একাদশীর সকালে ব্য়াপক চাঞ্চল্য বারুইপুরে (Baruipur)। উদ্ধার হল এক যুবকের রক্তাক্ত দেহ। শুক্রবার সকালে এমন দৃশ্য দেখে আতঙ্ক ছড়ায় সাধারণ মানুষের মধ্যে। ইতিমধ্যে এই খুনের ঘটনা নিয়ে তদন্ত শুরু করেছে পুলিশ (Police)। মৃত দেহটি পাঠানো হয়েছে ময়নাতদন্তে।

সূত্রের খবর, বারুইপুর (Baruipur) থানা এলাকার বেগমপুর গ্রাম পঞ্চায়েতের ষাট কলোনি এলাকার কাঠের ব্রিজের কাছে ওই যুবকের মৃত দেহ (Dead Body) পড়েছিল। পথচারীরা দেখতে পান, ওই যুবকের নলি কাটা দেহ পড়ে রয়েছে। তা দেখে আতঙ্কে চিৎকার শুরু করেন অনেকে। তার পরেই আশেপাশের স্থানীয়রা সেখানে ছুটে আসেন।

আরও খবর : নবমীর রাতে নাবালিকাকে গণধর্ষণ! চাঞ্চল্য মুর্শিদাবাদে

এর পরেই খবর দেওয়া হয় পুলিশে। তার পরেই পুলিশ (Police) এসে ওই যুবকের দেহ উদ্ধার করে ময়নাতদন্তে পাঠায়। পুলিশের প্রাথমিক অনুমান, ওই যুবককে খুন করা হয়েছে। তবে কী কারণে এই খুন করা হয়েছে তা নিয়ে জিজ্ঞাসাবাদ শুরু করে দিয়েছে পুলিশ। আশেপাশের সিসিটিভই ফুটেজও খতিয়ে দেখা হচ্ছে।

স্থানীয় বাসিন্দাদের অভিযোগ, ওই নির্জন রাস্তায় সন্ধ্যা নামলেই মদের আসর বসে। সেখানে রাত পর্যন্ত মদ্যপান চলে। এ নিয়ে বার বার অভিযোগ জানানো হলেও কোনও ব্যবস্থা নেওয়া হয়নি বলে দাবি করা হয়েছে বাসিন্দাদের তরফে। তবে এই খুনের ঘটনায় আতঙ্কিত স্থানীয়রা। তাঁরা বলেছেন, দ্রুত ওই রাস্তায় নজরদারি না বাড়ালে এ ধরণের ঘটনা আরও বাড়তে পারে।